Document ID: 31999D0816

A Bizottság határozata
(1999. november 24.)
az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló 259/93/EGK tanácsi rendelet II., III., IV. és V. mellékletének a 16. cikk (1) bekezdésének és a 42. cikk (3) bekezdésének értelmében történő kiigazításáról
(Az értesítés a C(1999) 3880. számú dokumentummal történt)
(EGT vonatkozású szöveg)
(1999/816/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2408/98/EK bizottsági rendelettel [1] módosított, az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-jei 259/93/EGK tanácsi rendeletre [2] és különösen annak 16. cikke (1) bekezdésére és 42. cikke (3) bekezdésére,
tekintettel a legutóbb a 96/350/EK bizottsági határozattal [3] módosított, a hulladékokról szóló, 1975. július 15-i 75/442/EGK tanácsi irányelvre [4] és különösen annak 18. cikkére,
(1) mivel a 259/93/EGK tanácsi rendelet 42. cikke (3) bekezdésének megfelelően a II., a III. és a IV. mellékletet csak annyiban kell kiigazítani, hogy csak az OECD felülvizsgálati mechanizmusában már jóváhagyott változásokat tükrözze;
(2) mivel az OECD tanácsa [5] a felülvizsgálati mechanizmus keretében döntött a zöld, a sárga és a vörös hulladéklisták módosításáról;
(3) mivel e változások érvényesülése végett szükséges a rendelet II., III. és IV. mellékletének módosítása;
(4) mivel a rendelet V. mellékletének 3. része olyan hulladékokat tartalmaz, amelyek a III. és IV. mellékletben szerepelnek;
(5) mivel a 120/97/EK tanácsi rendelettel [6] módosított 259/93 tanácsi rendelet 16. cikke (1) bekezdésének megfelelően az V. mellékletet felül kell vizsgálni és szükség szerint módosítani kell;
(6) mivel az OECD tanácsa által a felülvizsgálati mechanizmus keretében a zöld, sárga és vörös listák módosításáról hozott döntés érvényesítése végett a rendelet V. mellékletének 3. részét is módosítani kell;
(7) mivel a Bizottságot e rendelet II., III., IV. és V. mellékletének kiigazítására irányuló munkájában a módosított, a hulladékokról szóló, 1975. július 15-i 75/442/EGK tanácsi irányelv 18. cikke alapján létrehozott bizottság segíti;
(8) mivel az e határozattal elrendelt intézkedések összhangban vannak a fent említett bizottság véleményével,
ELFOGADTA EZT A HATÁROZATOT:
1. cikk
A 259/93/EGK rendelet II., III., IV. és V. mellékletének helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1999. november 24-én.

Labels: 10
8
20